Diari Oficial de la Generalitat Valenciana


Sumari del DOGV 5357, del 29-09-2006 (2006/10432)

RESOLUCIÓ de 4 de setembre del 2006, del director gerent de l'Agència Valenciana de Salut, per la qual delega per a algunes competències el director general de Qualitat i Atenció al Pacient.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5357

Data del DOGV
:   29-09-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/10809


Data del document
:   04-09-2006

Organisme emissor
:   Conselleria de Sanitat

Tipus de document
:   Resolució

Descriptors 

:   * competència administrativa
    * delegació de poders
    * administració regional

RESOLUCIÓ de 4 de setembre del 2006, del director gerent de l'Agència Valenciana de Salut, per la qual delega per a algunes competències el director general de Qualitat i Atenció al Pacient. [2006/10524]  
La Llei 3/2003, de 6 de febrer, d'Ordenació Sanitària, crea l'Agència Valenciana de Salut com a organisme autònom, de caràcter administratiu, de la Generalitat, adscrit a la Conselleria de Sanitat, dotat de personalitat jurídica pròpia i capacitat plena per al compliment dels seus fins, i li encomana la gestió i administració del sistema valencià de salut i de la prestació sanitària de la Comunitat Valenciana.  
Posteriorment, el Decret 25/2005, de 4 de febrer, del Consell de la Generalitat, aprova els Estatuts reguladors de l'Agència Valenciana de Salut i establix un nou àmbit organitzatiu i competencial en l'orde sanitari.  
La nova situació competencial i organitzativa aconsella l'establiment d'una norma de delegació de competències, d'acord amb el que preveu l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en matèria de subvencions, que permeta una gestió més àgil i eficaç.  
Per tant, resolc:  
Primer  
El director general de Qualitat i Atenció al Pacient per delegació del director gerent de l'Agència Valenciana de Salut, exercix la competència següent:  
. La resolució del pagament de subvencions de l'Agència Valenciana de Salut destinades a finançar programes d'ajuda mútua i autoajuda duts a terme per associacions de malalts i familiars o grups de persones legalment constituïts per a este objectiu.  
Segon  
En les resolucions i actes que s'adopten segons el que preveu esta resolució, s'ha de fer constar expressament que es dicten fent ús de facultats delegades, i es consideraran amb caràcter general dictats per l'òrgan que fa la delegació.  
Les delegacions de competències aprovades per mitjà d'esta resolució s'entenen sense perjuí de les facultats de l'òrgan que fa la delegació per a advocar el coneixement i la resolució de tots els assumptes que estime oportuns, que pot també revocar la delegació en qualsevol moment, d'acord amb el que establix l'article 68.5 de la Llei de Govern Valencià.  
Tercer  
Es faculta el director general de Qualitat i Atenció al Pacient perquè dicte les instruccions necessàries per a l'aplicació d'esta resolució.  
Quart  
Esta resolució entra en vigor l'endemà de la publicació.  
València, 4 de setembre de 2006.. El director gerent de l'Agència Valenciana de Salut: Manuel Cervera Taulet.